[pic] | COMISIA EUROPEANĂ |

Bruxelles, 30.8.2010

COM(2010) 456 final

2008/0198 (COD)

AVIZUL COMISIEI în temeiul articolului 294 alineatul (7) litera (c) din Tratatul privind funcționarea Uniunii Europene cu privire la amendamentele Parlamentului European la poziția Consiliului privind propunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a obligațiilor operatorilor care introduc pe piață lemn și produse din lemn

DE MODIFICARE A PROPUNERII COMISIEI în temeiul articolului 293 alineatul (2) din Tratatul privind funcționarea Uniunii Europene

2008/0198 (COD)

AVIZUL COMISIEI în temeiul articolului 294 alineatul (7) litera (c) din Tratatul privind funcționarea Uniunii Europene, cu privire la amendamentele Parlamentului European la poziția Consiliului privind propunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a obligațiilor operatorilor care introduc pe piață lemn și produse din lemn

1. INTRODUCERE

Conform articolului 294 alineatul (7) litera (c) din Tratatul privind funcționarea Uniunii Europene, Comisia trebuie să emită un aviz cu privire la amendamentele propuse de Parlamentul European la a doua lectură. Comisia își expune mai jos avizul cu privire la aceste amendamente.

2. ISTORICUL DOSARULUI

Comisia și-a transmis propunerea către Parlamentul European și Consiliu [document COM(2008) 644 2008/0198(COD)] la 17 octombrie 2008.

Parlamentul European a adoptat o poziție la prima lectură la 22 aprilie 2009.

Comitetul Economic și Social și-a dat avizul la 1 octombrie 2009.

Consiliul a ajuns la un acord politic la 15 decembrie 2009 și, la 1 martie 2010, a adoptat o poziție la prima lectură prin majoritate calificată.

Parlamentul European a adoptat o poziție la a doua lectură la 7 iulie 2010.

3. OBIECTIVUL COMISEI ÎN RAPORT CU AMENDAMENTELE PARLAMENTULUI EUROPEAN

Obiectivul Comisei în raport cu amendamentele Parlamentului European este de a accepta pachetul de compromis, deoarece concordă cu scopul general și cu caracteristicile de ansamblu ale propunerii Comisiei.

4. AVIZUL COMISIEI CU PRIVIRE LA AMENDAMENTELE PARLAMENTULUI EUROPEAN

La 7 iulie 2010, Parlamentul European a adoptat în sesiune plenară un pachet de compromis care fusese convenit cu Consiliul în vederea ajungerii la un acord la a doua lectură.

Aceste amendamente se referă în special la:

- Impunerea unei interdicții de introducere pe piața UE a lemnului și a produselor din lemn recoltat ilegal;

- Impunerea obligației ca comercianții interni să țină evidența vânzătorilor și cumpărătorilor de lemn și produse din lemn, cu care aceștia se află în relații comerciale;

- Realizarea centralizată, de către Comisie, a recunoașterii și retragerii recunoașterii organizațiilor de monitorizare

- Prelungirea datei de aplicare a regulamentului la 27 de luni;

- Modificarea domeniului de aplicare al legislației în materie prin inserarea unei referințe la legislația privind gestionarea pădurilor și conservarea biodiversității, legate direct de recoltarea lemnului;

- Extinderea criteriilor de evaluare a riscurilor prin adăugarea de sancțiuni la nivelul Consiliului de securitate al ONU sau al Consiliului Uniunii Europene pentru importurile sau exporturile de lemn și prevalența unui conflict armat;

- Autorizarea autorităților competente să efectueze verificări ale operatorilor și organizațiilor de monitorizare atunci când se află în posesia unor informații pertinente, inclusiv pe baza unor preocupări fundamentate exprimate de terți.

5. CONCLUZIE

În temeiul articolului 293 alineatul (2) din Tratatul privind funcționarea Uniunii Europene, Comisia își modifică propunerea în conformitate cu cele menționate mai sus.